يابو ضحكة جنان

يابو ضحكة جنان
   كلمات 
يابو ضحكه جنان

مليانه حنان

اضحكها كمان و كمان و كمان

يابو ضحكه جنان

خليك فرحان وأضحك علا طول

لك ضحكه جنان شئ مش معقول

بتشوفها الروح عمرها بيطول

و تخش القلب مع ألف رسول

لها صوت بيقول انا مش مسؤول

لو حد اتحير أو بات مشغول

و اضحكها كمان وكمان و كمان

يابو ضحكه جنان

ضحكتك الحلوه شوف رايحه لفين

نطقت فى خدودك علا تفاحتين

و لأول مرة تشوف العين

الفاكهه بتطرح علا عود ياسمين

و الروح و العين تاهو الاتنين

يلاقوها يا قلبى منين وللا منين

و اضحكها كمان و كمان و كمان

يابو ضحكه جنان

الدنيا بحالها فيها ايه له امان

غير قلب حنين يجمع خلان

علا ضحكه تنور ليل الحيران

والنبى تضحكها

يابو ضحكه جنان

قلبى الولهان محتاج لحنان

املاله يا روحى و خليه عطشان

واضحكها كمان و كمان و كمان

يابو ضحكه جنان
 شوف كمان 

 ليستة اغانى فريد الأطرش

تصنيف:اغانى فريد الاطرش
تصنيف:اغانى باللغه المصريه
تصنيف:كلمات اغانى